【生花馆推荐·悦读】古人画论要录吴悦石 题字
荆浩笔法记：
凡画有四势，谓筋、肉、骨、气。笔绝而断谓之筋；起伏成实谓之肉；生死刚正谓之骨；迹画不败谓之气。故知墨太质者失其体，色微者败正气，筋死者无肉，迹断者无筋，苟媚者无骨。
画有十二忌，一曰布置迫塞；二曰远近不分；三曰山无气脉；四曰水无源流；五曰境无夷险；六曰路无出入；七曰石止一面；八曰树少四枝；九曰人物伛偻；十曰楼阁错杂；十一曰滃淡失宜；十二曰点染无法。
画忌六气，一曰俗气，如村女涂脂；二曰匠气，工而无韵；三曰火气，有笔杖而锋芒太露；四曰草气，粗率过甚绝少文雅；五曰闺阁气，描条软弱全无骨气；六曰蹴黑之气，无知妄作，恶不可耐。
画之五俗，格俗、韵俗、气俗、笔俗、图俗。既不临摹古人，又不能自出精意，平铺直叙、千篇一律者谓之格俗；纯用水墨渲染、无从寻其笔墨之趣者谓之韵俗；格局无异于人，而笔意窒滞、墨气昏暗，谓之气俗；俗师指授，不识古人用笔之道，本至狂态者谓之笔俗；专取谀颂繁华，不入诗料之事者谓之图俗。
雅之大略亦有五：古淡天真，不着一点色相者高雅也；不局有法，行笔有变化之致而不离乎矩矱者典雅也；平原疏木，远岫寒沙，隐隐遥岑，盈盈秋水，笔墨无多，愈玩之而愈无穷者隽